CELEX: 32020R0021
Language: hu
Date: 2020-01-14 00:00:00
Title: A Bizottság (EU) 2020/21 végrehajtási rendelete (2020. január 14.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról szóló 79/2012/EU végrehajtási rendelet módosításáról

15.1.2020   
               
               
                  HU
               
               
                  Az Európai Unió Hivatalos Lapja
               
               
                  L 11/1
               
            
         A BIZOTTSÁG (EU) 2020/21 VÉGREHAJTÁSI RENDELETE
         (2020. január 14.)
         a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról szóló 79/2012/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hozzáadottérték-adó területén történő közigazgatási együttműködésről és csalás elleni küzdelemről szóló, 2010. október 7-i 904/2010/EU tanácsi rendeletre (1) és különösen annak 47 l. cikke c) pontjára,
         mivel:
         
                     (1)
                  
                  
                     A 79/2012/EU bizottsági végrehajtási rendelet (2) 7. cikke (2) bekezdésének d) pontja értelmében a Bizottság webportált bocsát azon tagállamok rendelkezésére, amelyek úgy döntenek, hogy tájékoztatást nyújtanak a 904/2010/EU rendelet 47. cikkének második bekezdésében említettek szerint a hozzáadottérték-adó távközlési szolgáltatásokra, műsorszolgáltatásokra és elektronikus úton nyújtott szolgáltatásokra vonatkozó kulcsáról.
                  
               
                     (2)
                  
                  
                     A 2006/112/EK tanácsi irányelv (3) XII. címének 6. fejezete különös szabályozást ír elő a bizonyos szolgáltatásokat nyújtó adóalanyok számára. Ezt a fejezetet az (EU) 2017/2455 tanácsi irányelv (4) módosította, és hatályát kiterjesztette a nem adóalanyok számára nyújtott szolgáltatásokra és a termékek távértékesítésére.
                  
               
                     (3)
                  
                  
                     A 2006/112/EK irányelv XII. címének 6. fejezetében foglalt különös szabályozások kiterjesztett hatályának figyelembevétele érdekében az (EU) 2017/2454 rendelet (5) módosította a 904/2010/EU rendeletet, és kiegészítette a 47 g. cikkel.
                  
               
                     (4)
                  
                  
                     A 79/2012/EU végrehajtási rendeletet ezért módosítani kell, hogy tükrözze az (EU) 904/2010 rendelet említett módosítását.
                  
               
                     (5)
                  
                  
                     Annak érdekében, hogy ez a rendelet ugyanattól az időponttól legyen alkalmazandó, mint a 2006/112/EK irányelv XII. címe 6. fejezetének módosított rendelkezései és a 904/2010/EU rendelet 47 g. cikke, ezt a rendeletet 2021. január 1-jétől kell alkalmazni.
                  
               
                     (6)
                  
                  
                     Az e rendeletben előírt intézkedések összhangban vannak a Közigazgatási Együttműködési Állandó Bizottság véleményével,
                  
               ELFOGADTA EZT A RENDELETET:
         
            1. cikk
            A 79/2012/EU végrehajtási rendelet 7. cikke (2) bekezdésének d) pontja helyébe a következő szöveg lép:
            
                        „d)
                     
                     
                        2021. január 1-jétől tájékoztatás a 904/2010/EU rendelet 47 g. cikkének második bekezdésében említettek szerint a 2006/112/EK irányelv XII. címének 6. fejezetében meghatározott különös szabályozásokkal összhangban történő termékértékesítésre és szolgáltatásnyújtásra alkalmazandó adómértékekről.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2010.10.12., 1. o.
         
         
            (2)  A Bizottság 79/2012/EU végrehajtási rendelete (2012. január 31.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról (HL L 29., 2012.2.1., 13. o.).
         
            (3)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (4)  A Tanács (EU) 2017/2455 irányelve (2017. december 5.) a 2006/112/EK irányelvnek és a 2009/132/EK irányelvnek a szolgáltatásnyújtásra és a termékek távértékesítésére vonatkozó bizonyos hozzáadottértékadó-kötelezettségek tekintetében történő módosításáról (HL L 348., 2017.12.29., 7. o.).
         
            (5)  A Tanács (EU) 2017/2454 rendelete (2017. december 5.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU rendelet módosításáról (HL L 348., 2017.12.29., 1. o.)